ขอที่ 1
ช่วงสัปดาห์ที่ผ่านมา ไม่ค่อยได้เห็นหน้าค่าตานายแบงก์กันสักเท่าไร ทั้งที่เป็นช่วงประกาศผลประกอบการของธนาคารพาณิชย์ ซึ่งมีธนาคารพาณิชย์ทั้งหมด 11 แห่ง ที่จดทะเบียนในตลาดหลักทรัพย์ฯ
23 ต.ค. 2557

ช่วงสัปดาห์ที่ผ่านมา ไม่ค่อยได้เห็นหน้าค่าตานายแบงก์กันสักเท่าไร ทั้งที่เป็นช่วงประกาศผลประกอบการของธนาคารพาณิชย์ ซึ่งมีธนาคารพาณิชย์ทั้งหมด 11 แห่ง ที่จดทะเบียนในตลาดหลักทรัพย์ฯ
ผลปรากฏว่า รางวัลที่ 1 งวดนี้ยังคงออกที่ธนาคารเกียรตินาคิน ซึ่งยังครองแชมป์สัดส่วนหนี้ที่ไม่ก่อให้เกิดรายได้ (เอ็นพีแอล) สูงที่สุดในบรรดาธนาคารพาณิชย์ ด้วยอัตราส่วนเอ็นพีแอลที่ระดับ 5.6% ของสินเชื่อรวม
แต่ขอย้ำนิดนึงว่า ถึงแม้สัดส่วนจะสูงสุด แต่การเพิ่มของหนี้เสียชะลอลงแล้วนะจ๊ะ จากที่เคยพุ่งปรู๊ดไป 400 ล้านบาท ในไตรมาสที่แล้ว ทว่าไตรมาสนี้หนี้เสียเพิ่มขึ้นแค่ 83 ล้านบาทเอง เบาใจลงได้บ้าง
ล่าสุด ได้มีโอกาสพบปะ อภินันท์ เกลียวปฏินนท์ เอ็มดีแห่งเกียรตินาคิน โดยบังเอิญงานนี้กระจิบจึงไม่พลาดรีบยิงคำถามอย่างรวดเร็วถึงหนี้เสียเอ็นพีแอลที่ยังพุ่งสูง
“ไม่มีอะไรมาก เราแค่อยากเป็นที่ 1 บ้าง แต่ตอนนี้โอเคแล้ว นิ่งขึ้นแล้ว” เอ็มดีตอบพลาง กดลิฟต์รัวๆ ก่อนจะ บ๊าย บาย
แม้คำตอบที่ได้จะฮา ทีเล่นทีจริง แต่สงสัยของจริงจะไม่ฮา เพราะตอนที่เจอไม่รู้ว่าเอ็มดีหนุ่มโหมงานหนักมากไปหรือเปล่า จึงเข้าประชุมโดยมีหน้ากากอนามัยคาดปิดปาก
อากาศเปลี่ยนแปลงบ่อย ดูแลสุขภาพให้ดีนะคร้าบ...